
Latvijas Darba devēju konfederācija ir iepazinusies ar Ekonomikas ministrijas virzīto noteikumu projektu “Atbalsts investīciju projektu attīstībai pašvaldībās” un secina, ka atbalsts pašlaik ir koncentrēts tikai uz procentu likmju subsīdijām. Tomēr vēlamies norādīt, ka šajā projektā netiek izskatīti alternatīvi risinājumi, piemēram, iespēja samazināt administratīvo slogu vai piedāvāt citus pasākumus, kas varētu veicināt investīcijas. Projekta formulējumā trūkst plašākas analīzes par citiem iespējamajiem risinājumiem, kas varētu palīdzēt pašvaldībām attīstīt investīciju projektus arī bez valsts atbalsta.

Tādēļ aicinām papildināt anotāciju ar papildu izvērtējumu, kas apliecina, ka izvēlētais risinājums ir visefektīvākais, kā arī veikt padziļinātu novērtējumu par ilgtermiņa sekām, jo šī brīža projekts pamatā risina īstermiņa problēmas.

